google/wiki40b huggingface dataset:
मिसिसिप्पी नदी

मिसिसिप्पी नदी (अंग्रेज़ी: Mississippi river, मिसिसिप्पी रिवर) उत्तर अमेरिका के महाद्वीप का सब से बड़ा नदी मंडल है। यह पूरी तरह संयुक्त राज्य अमेरिका के क्षेत्र के भीतर बहती है। इस नदी का स्रोत मिनेसोटा राज्य की इटास्का झील में है जहाँ से यह घुमावों के साथ दक्षिण की ओर चलती है। २,३२० मील (३,७३० किमी) का सफ़र तय करके यह मेक्सिको की खाड़ी में नदीमुख (डॅल्टा) बनाकर विलय हो जाती है। मिसिसिप्पी को बहुत सी उपनदियाँ पानी प्रदान करती हैं और इसका जलसंभर में ३१ अमेरिकी राज्य और दक्षिणी कनाडा का कुछ भूभाग आता हैं। यह नदी विश्व की चौथी सब से लम्बी नदी है और पानी के प्रति-घंटे बहाव की मात्रा में दसवी सब से बड़ी है।
मिसिसिप्पी ने संयुक्त राज्य अमेरिका के इतिहास में बहुत अहम भूमिका निभाई है। मिसिसिप्पी के किनारे मूल अमेरिकी आदिवासी क़बीले १०,००० सालों से रहते थे। बहुत से शिकार-जुगाड़ का जीवन बसर करते थे, लेकिन इनमें से कुछ कृषि आधारित समाजों में भी रहते थे। यूरोपियाई उपनिवेशीकरण के बाद बहुत से यूरोपीय मूल के लोग यहाँ आकर बस गए और ज़्यादातर मूल आदिवासियों को खदेड़ दिया या मार डाला गया। कुछ काल के लिए तो यह महान नदी यूरोपियाई लोगों के यहाँ से आगे पश्चिम में फैलने में बाधा बनी रही लेकिन धीरे-धीरे इस नावी यातायात के लिए प्रयोग किया जाने लगा।
यह नदी अपने बहाव से अपने जलसंभर क्षेत्र में इतनी उपजाऊ मिटटी डालती है के इसे विश्व के सबसे अधिक उपजाऊ क्षेत्रों में गिना जाता है। इस नदी को अमेरिका के पूर्वी और पश्चिमी भागों के बीच की सीमा रेखा माना जाता है। अमेरिकी संस्कृति में किसी वस्तु के बारे में बात करते हुए इस तरह की चीज़ें कहना आम है के "फ़लाना कारख़ाना मिसिसिप्पी से पश्चिम में सब से बड़ा है" या "फ़लाना पर्वत मिसिसिप्पी से पूर्व में सब से ऊंचा है।"

नाम की उत्पत्ति

मिसिसिप्पी का नाम एक मूल अमेरिकी आदिवासी भाषा से आता है जिसे आनिश्नाबे या ओजिब्वे कहते हैं। इसमें इस नदी को मिसि-ज़िइबी कहा जाता था, जिसका अर्थ है "महान नदी"। यह नाम फ़्रांसिसी स्रोतों ने बिगाड़कर "मिसिसिप्पी" कर दिया।
धौथड़

धौथड़ एक जाट क़बीला है, जो गोजरानवाला जिला, पाकिस्तान में पाया जाता है। इस जाती का सिख शाखा भारत के विभाजन के समय भारत पंजाब और हरियाणा चली गई थी। पाकिस्तान में धौथड़ सियालकोट, गुजरात, हाफ़िज़ आबाद, मंडी बहाउालदीन और साहीवाल के जिलों में पाए जाते हैं। जबकि भारत में धौथड़ करनाल और कपरखला के जिलों में आबाद हैं।

धर्म

पाकिस्तान के धौथड़ मुसलमान और भारत में रहने वाले धौथड़ सिख हैं।
नेशनल पीपल्स पार्टी (भारत)

इतिहास

जनवरी 2013 में पी॰ ए॰ संगमा ने पार्टी का राष्ट्रीय स्तर पर एलान किया। उन्होंने भारतीय जनता पार्टी के नेतृत्व में राष्ट्रीय जनतांत्रिक गठबंधन के साथ गठजोड़ का एलान किया। इस अवसर पर उन्होंने कहा कि उनकी पार्टी आदिवासियों से जुड़े मुद्दे उठायेगी।
भारतीय राष्ट्रपति चुनाव, 2012 में संगमा की दावेदारी से नाराज होकर राष्ट्रवादी कांग्रेस पार्टी ने उन्हें बाहर का रास्ता दिखा दिया था। उसके बाद जल्द ही उन्होंने अपनी नयी पार्टी का एलान किया। पार्टी ने राजस्थान विधानसभा चुनाव, 2013 में दौसा लोक सभा निर्वाचन क्षेत्र के सांसद किरोड़ी लाल मीणा के नेतृत्व में चुनाव लड़ा और चार सीटों पर विजय हाँसिल की।
2015 में भारतीय निर्वाचन आयोग ने 2014 लोक सभा चुनावों में खर्च का हिसाब न दे पाने की वजह से दल की मान्यता निलम्बित कर दी। इस प्रकार से एनपीपी इस मामले में निलम्बित होने वाली पहली पार्टी बनी।
मणिपुर विधानसभा चुनाव, 2017 में एनपीपी ने 9 सीटों पर चुनाव लड़ा और 4 सीटों पर जीत दर्ज की।

चुनाव चिह्न

दल का चुनाव चिह्न पुस्तक है।
ग्वालियर के तोमर

ग्वालियर के तोमरों ने ग्वालियर तथा इसके निकटवर्ती क्षेत्रों पर १४वीं से १६वीं शताब्दी तक शासन किया। ग्वालियर में उन्होने बहुत से सांस्कृतिक कार्य किए।
अनिवार्य सैन्य सेवा

अनिवार्य सैन्य सेवा देश की सेना में हर नागरिक के अनिवार्य रूप से देश सेवा हेतु सेना में भर्ती को कहते हैं। अनिवार्य सैन्य सेवा की अवधारणा हमे पुरातन काल से ही देखने को मिलती है। इसका वर्तमान प्रारूप १७९० के दशक में हुई फ़्रान्सीसी क्रान्ति से मिलता है जहाँ सेना को ताकतवर बनाने के लिये युवाओं को सेना में अनिवार्य रूप से भर्ती किया गया था। बाद में इसी अवधारणा को यूरोपीय देशों ने शान्तिकाल में लागू किया था, जिसके तहत १ से ८ वर्ष तक की सैन्य सेवा देने के पश्चात नागरिक को केन्द्रीय बलों में भेजा जाता है।
यह विचार काफी विवादित भी है। इसके आलोचक इसे धार्मिक, वैचारिक व राजनैतिक रूप से गलत ठहराते हैं। उनका मानना है कि वैचारिक मतभेद वाली या अलोकप्रिय सरकारों के लिये यह सेवा देना व्यक्तिगत आधिकारों का उल्लंघन है। यही बात जबरदस्ती किये गये युद्धों के समय भी सेवा करने पर लागू होती है। अनिवार्य सैन्य सेवा देने वाले व्यक्तियों के भागने का भी खतरा रहता है, और वह इस कारण से देश छोड़कर दूसरे देशों से शरण भी मांग सकते हैं। इन खतरों से भली-भाँती परिचित होते हुए कुछ देशों ने वैकल्पिक सेवा की अवधारणा प्रारम्भ की है जिसमे सैन्य अभियान के अतिरिक्त सैन्य सेवाएँ और कभी कभी तो सेना के भी बाहर अन्य स्थानों पर सेवाएँ ली जाती हैं, जैसे फिनलैंड में 'सिवीलिपावेलस' (वैकल्पिक नागरिक सेवा), ऑस्ट्रिया तथा स्विट्ज़रलैंड में 'ज़िविलदिएन्स्त' (अनिवार्य सामुदायिक सेवा)। कई पूर्व सोवियत राष्ट्र पुरुषों को न केवल सेना में अनिवार्य रूप से भर्ती करते हैं बल्कि अर्द्धसैनिक बलों जैसे पुलिस के सामान केवल घरेलू सेवाएँ (आन्तरिक टुकड़ी) या ग़ैर युद्ध वाली बचाव सेवाएँ (नागरिक बचाव दल) में भी सेवाएँ लेते हैं, जिनमे से किसी को भी अनिवार्य सैन्य सेवा का विकल्प नहीं माना जाता है। 
इक्कीसवीं शताब्दी के पूर्वार्द्ध तक बहुत से राष्ट्रों ने अनिवार्य सैन्य सेवा को खत्म कर चुके हैं तथा वे अब पेशेवर सैनिकों पर भरोसा करते हैं, जिसमे स्वैक्षिक सेवाएँ देने वाले स्वयंसेवक भी शामिल होते हैं। बहुत से राष्ट्र जो अनिवार्य सैन्य सेवा को समाप्त कर चुके हैं उनके पास भी युद्धकाल में इसे फिर से लागू करने का विकल्प उपलब्ध है। वे राष्ट्र जो अक्सर बाह्य या आन्तरिक मोर्चों पर युद्ध झेलते रहते हैं, या झेल रहे हैं, उनमे अनिवार्य सैन्य सेवा लागू करने की प्रवृत्ति अधिक दिखती है, जबकि लोकतान्त्रिक देशों में इसे लागू करने की प्रवृत्ति तानाशाही वाले राष्ट्रों से काफी कम है।
पश्चिम क़ज़ाख़स्तान प्रांत

समुदाय

२००९ की जनगणना में पश्चिम क़ज़ाख़स्तान के ६९.८% लोग कज़ाख़ समुदाय और २७.४% रूसी समुदाय के थे। हालांकि क़ज़ाख़स्तान के बहुत से अन्य भागों में जर्मन, यूक्रेनी और पोलिश लोग रहते हैं इन समुदायों की आबादी पश्चिम क़ज़ाख़स्तान में काफ़ी कम है।
प्रताप चंद्र मजूमदार

जीवन और कार्य

सेन और उनके साथियों ने सोचा कि उन्हें आम लोगों को ब्रह्म समाज और विश्व के चार पुरातन धर्मों (हिंदू, इस्लाम, बौद्ध, ईसाई) में सम्बन्ध बताना चाहिए। गौर गोविंद राय को हिन्दू, अघोर नाथ गुप्ता को बौद्ध एवं गिरीश चंद्र सेन को इस्लाम का अध्यापक नियुक्त किया गया। प्रताप चंद्र मजूमदार को ईसाई धर्म को इस्लाम पढ़ाने के लिए लगाया गया।उनकी पुस्तक द औरीऐंटल क्राइश्ट का बाॅस्टन के जीओ एच.ऐलिस ने 1883 में किया।  पश्चिम में इसकी बहुत चर्चा हुई। इसके बाद मजूमदार और मैक्स मूलर में हिंदू और और ईसाई धर्मोंके संबंध में कई संवाद हुए।
मजूमदार ने कई पुस्तकें लिखीं जिसमें से एक सेन की जीवनी द लाइफ एंड टीचिंग्स ऑफ केशवचंद्र सेन (1887) थी। उन्होंने रामकृष्ण परमहंस की भी जीवनी लिखी जिनका वो बहुत सम्मान करते थे। उन्होंने ब्रह्म समाज के प्रतिनिधि के रूप अक्टूबर 1893 में शिकागो की विश्व धर्म महासभा में शिरकत की। वे अमेरिकन ऐंटीक्वेरियन सोसायटी के सदस्य के रूप में भी चुने गए।
1919 में उनके द्वारा दिए गए निति वचनों का संग्रह उपदेश प्रकाशित हुआ। वे सर्व धर्म सम्भाव में विश्वास रखते थे।
त्रिवेन्द्र सिंह रावत

व्यक्तिगत जीवन

रावत के पिता का नाम प्रताप सिंह और माता का नाम बोद्धा देवी है। रावत का विवाह सुनीता से हुआ। सुनीता रावत शिक्षि‍का हैं और देहरादून में नियुक्‍त हैं। इनकी दो पुत्रि‍यां हैं। 
जुलाई 2019 में, त्रिवेंद्र सिंह रावत ने कहा कि गाय एकमात्र ऐसा जानवर है जो ऑक्सीजन को बाहर निकालता है, और तपेदिक को ठीक कर सकता है,  जिसके लिए उनके अवैज्ञानिक बयान के लिए उनकी कड़ी आलोचना की गई थी।
जैसलमेर - जोधपुर एक्सप्रेस

सेवाएं

१४८०९ जैसलमेर - जोधपुर एक्सप्रेस की औसत गति ४८ किमी/घंटा है और ६ घंटे 15 मिनट में २९९ किमी की दूरी तय करती है। १४८१० / जोधपुर - जैसलमेर एक्सप्रेस की औसत गति ४३ किमी / घंटा है और ७ घंटे में २९९ किमी की दूरी तय करती है।
पामर नसों बॉयोमीट्रिक्स

पामर नसों बॉयोमीट्रिक्स

सिधांत

मनुष्य की हथेलियाँ बहुत ही बड़ी और उलझी हुई रक्त-कोष्ठक से बना है, इसलिए यह एक आवश्यक बॉयोमीट्रिक् उपकरण है जो की लोगो की पहचान के काम आता है| यह इसलिए भी जरूरी है क्यूंकि यह इंसान की सारी जिंदगी एक सामान रहता है| यह जांच करके पहचान करने का एक बहुत ही सुरक्षित तरीका है क्यूंकि इस तकनीक में पामर नसें त्वचा के नीचे छुपी होती है|

पामर नसों बॉयोमीट्रिक्स काम कैसे करती है

इस तकनीक में हथेली को इन्फ्रा रेड उर्जा के संपर्क में लाया जाता है, जिससे हथेली की रक्त कोशिकाओ में मौजूद डीओक्सीडाईसड हीमोग्लोबिन उर्जा के प्रभाव के कारण नसों की काली छवि बनता है| पामर नसों की रक्त कोशिकाओ से बनी काली छवि को पहले से दर्ज की गई उस इंसान की जानकारी से मिलाया जाता है| पामर नसों बॉयोमीट्रिक्स की तकनीक बिलकुल भी घटक नही है क्यूंकि इस तकनीक में इन्फ्रा रेड उर्जा उतनी ही मिलती है हथेली को जितनी की सूरज की किरने पड़ने पर मिलती है| इस तकनीक से कोई भी प्रकार का नुक्सान नही होता और न ही यह घटक सिद्ध हुई है|
2017 सिनाई मस्जिद हमला

हमला

स्थानीय जरीर लोगों की अल रावदा मस्जिद पर यह हमला हुआ जो कि गाज़ा जाने वाले तटीय राजमार्ग पर अल अरिश व बिर अल-अबेद के मध्य स्थित है।
स्थानीय मीडिया के अनुसार हमलावरों ने चार वाहनों में दो बम लगाये थे। प्रत्यक्षदर्शियों ने बताया कि किस तरह से हमलावरों ने कारों को जलाकर बचने का रास्ता बंद कर दिया था। बम विस्फोट के बाद उन्होंने रॉकेट चालित ग्रेनेडों से भी मस्जिद पर हमला किया। यहाँ तक कि घायलों को अस्पताल ले जाने के लिये आई एम्बुलेंसों पर भी हमलावरों ने निशाना बनाया। स्थानीय नागरिकों ने तुरन्त हरकत में आये और उन्होंने घायलों को अस्पताल पहुँचाने के लिये अपनी कार व ट्रकों का प्रयोग किया, यहाँ तक कि उन्होंने हथियारों से भी हमलावरों का जवाब दिया।
अब तक इन हमलों किसी आतंकी संगठन ने नहीं ली है, यद्यपि एसोसिएटेड प्रेस ने मिडिल ईस्ट न्यूज़ एजेंसी (मेना) के हवाले से लिखा है कि हमले का तरीका स्थानीय इस्लामिक स्टेट संगठन के जैसा है।
मिस्र प्रशासन ने भी तुरन्त हमले का प्रत्युत्तर दिया और वायु सेना की मदद से उग्रवादियों के ठिकाने पर हमले किये और कई वाहनों को नष्ट कर दिया।

घरेलू

इस हमले के बाद मिस्र सरकार ने देश में 3 दिन राष्ट्रीय शोक घोषित कर दिया। मिस्र के राष्ट्रपति अब्दुल फतह अल सीसी ने टीवी पर दिए संबोधन में इस हमले में मारे गए और घायल हुए लोगों के प्रति संवेदना प्रकट की। उन्होंने यह भी कहा कि इस घटना का बदला लिया जाएगा। मिस्र के राष्ट्रपति ने कहा, "सेना और पुलिस हमारे शहीदों का बदला लेगी. आने वाले वक्त में सुरक्षा और स्थिरता स्थापित करने के लिए पूरा ज़ोर लगाया जाएगा।" मिस्र के सांसद मुस्तफा बाकरी ने इस हमले को "नरसंहार" बताया।
मुस्लिम ब्रदरहुड ने अपने आधिकारिक फेसबुक व ट्वीटर खाते पर हमले की कड़े शब्दों में निन्दा की तथा दोषियों को आतंक व हिंसा की राह छोड़ने की नसीहत दी।
सुरक्षा कारणों से राफा में मिस्र और गाज़ा की सीमा को 25 नवम्बर से 27 नवम्बर 2017 के मध्य बंद कर दिया।
चार्ल्स डार्विन

पत्राचार

कई वर्षों के दौरान, जिसमें उन्होंने अपने सिद्धान्त को परिष्कृत किया, डार्विन ने अपने अधिकांश साक्ष्य विशेषज्ञों के लम्बे पत्राचार से प्राप्त किया। डार्विन का मानना था कि वे प्रायः किसी से चीजों को सीख सकते हैं और वे विभिन्न विशेषज्ञों, जैसे, कैम्ब्रिज के प्रोफेसर से लेकर सुअर-पालकों तक से अपने विचारों का आदान-प्रदान करते थे।

डार्विन का व्यवसाय

बीगल पर विश्व भ्रमण हेतु अपनी समुद्री-यात्रा को वे अपने जीवन की सर्वाधिक महत्वपूर्ण घटना मानते थे जिसने उनके व्यवसाय को सुनिश्चित किया। समुद्री-यात्रा के बारे में उनके प्रकाशनों तथा उनके नमूने इस्तेमाल करने वाले प्रसिद्ध वैज्ञानिकों के कारण, उन्हें लंदन की वैज्ञानिक सोसाइटी में प्रवेश पाने का अवसर प्राप्त हुआ।
अपने कैरियर के प्रारंभ में, डार्विन ने प्रजातियों के जीवाश्म सहित बर्नाकल (विशेष हंस) के अध्ययन में आठ वर्ष व्यतीत किए। उन्होंने 1851 तथा 1854 में दो खंडों के जोङों में बर्नाकल के बारे में पहला सुनिश्चित वर्गीकरण विज्ञान का अध्ययन प्रस्तुत किया। इसका अभी भी उपयोग किया जाता है।
समूह ८ तत्व

समूह ८ तत्व (Group 8 element) आवर्त सारणी (पीरियोडिक टेबल) के रासायनिक तत्वों का एक समूह है। इस समूह में लोहा (Fe), रुथेनियम (Ru), ओस्मियम (Os) और हैसियम (Hs) तत्व शामिल हैं। यह सभी संक्रमण धातु हैं। पहले तीन तो प्रकृति में मिलते हैं लेकिन हैसियम प्रयोगशाला में बनाया गया एक कृत्रिम तत्व है
वादविद्या

प्राचीन भारत में औपचारिक रूप से वाद-विवाद करने की बड़ी गौरवपूर्ण परम्परा थी। कभी-कभी ये वाद-विवाद राजाओं के संरक्षण में किये जाते थे जिनका उद्देश्य विभिन्न धार्मिक, दार्शनिक, नैतिक विषयों की समीक्षा करना होता था। इससे सम्बन्धित विद्या वादविद्या कहलाती थी। वादविद्या से सम्बन्धित अनेक ग्रन्थों की रचना हुई थी। इसी प्रकार के वाद-विवादों से ही न्याय (भारतीय तर्कशास्त्र) की भारतीय परम्परा का जन्म हुआ।
रेवती रमन सिंह

कुँवर रेवती रमन सिंह (जन्म: ५ अक्टूबर १९४३) भारतीय राजनीतिज्ञ हैं जो २००९ के आम चुनाव में इलाहाबाद लोक सभा निर्वाचन क्षेत्र से सांसद चुने गये थे।
गगनविहारी लालुभाई मेहता

गगनविहारी लालुभाई मेहता (1900–1974) १९५२ से १९५८ तक संयुक्त राज्य अमेरिका में भारतीय राजदूत थे। उन्हें १९५४ में पद्म भूषण से और १९५९ में पद्म विभूषण से सम्मानित किया गया। वो सर लालुभाई शामलदास के पुत्र थे।
रास महोत्सव

रास महोत्सव भारतवर्ष में विभिन्न विभिन्न क्षेत्रों में विभिन्न विभिन्न स्थानों पर लगने वाला मेला/उत्सव है। यह उत्सव मुख्यत मथुरा-वृन्दावन क्षेत्र में लगता है।  यह महोत्सव ब्रज संस्कृति का अंग है। हालांकि यह संस्कृति ब्रज क्षेत्र के बाहर तक फैली हुई है इस लिए इस मेले का आयोजन देश के अलग अलग राज्यों में होता है। रास का मेला कई स्थानों पर एक दिवसीय तो कई स्थानों पर दो दिवसीय होता है। पैगाँव में दो दिवसीय रास महोत्सव का आयोजन प्रतिवर्ष होता है। मान्यता है जहां जहां भगवान श्रीकृष्ण ने रास रचाए वहां वहां रास महोत्सव का आयोजन होता है।
लाड़ला

संक्षेप

राजू (अनिल कपूर) अपनी विकलांग मां (फरीदा ज़लाल) के साथ रहता है। एक दिन राजू नौकरी के इंटरव्यू के लिये जाते वक्त एक समृद्ध कपड़ा मिल मालिक (अनुपम खेर) का जीवन बचाता है। वह उसे अपने कारखाने में नौकरी प्रदान करते हैं, जो उनकी महत्वाकांक्षी बेटी शीतल (श्रीदेवी) द्वारा संचालित है।  राजू मिल में मैकेनिक के रूप में काम करता है और श्रमिकों के उचित उपचार के लिए कई बार शीतल से कहता है। वह यूनियन नेता के रूप में भी चुना जाता है, जो शीतल को पसंद नहीं आता। राजू काजल (रवीना टंडन) से मिलता है, जो कपड़ा मिल में ही काम करती है। वे प्यार में पड़ते हैं।
एक प्रतिस्पर्धी कपड़ा मिल मालिक सूर्यदेव (प्रेम चोपड़ा) शीतल को खत्म करने की कोशिश करता है। राजू उसे धक्का देकर बचाता है। यद्यपि वह उसे बचाता है, फिर भी शीतल गुस्से में उसे सभी श्रमिकों के सामने थप्पड़ मारती है। बाद में, राजू शीतल के केबिन में जाता है और उसे पांच बार थप्पड़ मारता है। बदला लेने के लिए, शीतल उससे शादी करने का प्रस्ताव देती है। जब राजू उससे इंकार कर देता है तो वह उसकी मां को विवाह से सहमत होने के लिए मजबूर करती है। राजू अपनी मां की इच्छाओं को स्वीकार करता है और काजल के लिए अपने प्यार का त्याग करने का फैसला करता है। राजू अपनी मां के आदेश पर शीतल के घर में रहना शुरू कर देता है, हालांकि वह मिल में मैकेनिक के रूप में अपना काम जारी रखता है।
धीरे-धीरे राजू शीतल को पसंद करने लगता है और उसे प्यार करना शुरू कर देता है। जब सूर्यदेव के कुछ गुंडे फिर उसे मारने की कोशिश करते हैं तो वह फिर से उसे बचाता है। हालांकि, राजू और शीतल के बीच तनाव पैदा होता है जब वह काजल को ईर्ष्या से बाहर निकालती है क्योंकि शीतल काजल को अक्सर राजू के घर जाती हुई देखती है। हालांकि काजल राजू की अकेली मां की देखभाल करने के लिए वहाँ जाती है।
श्रम के मुद्दा श्रमिकों के हड़ताल पर जाने का कारण बनता है। प्रतिस्पर्धी मिल मालिक स्थिति का लाभ उठाने की योजना बनाते हैं और मिल को आग लगाने के लिए आदमी रखते हैं। राजू, आग को रोकने के अपने प्रयास में गलती से गिरफ्तार किया जाता है। राजू की मां मामलों को दूर करने के लिए शीतल के घर जाती है, लेकिन शीतल द्वारा उन्हें अपमानित किया जाता है। वो गिर जाती है और जब राजू अपनी मां को बचाने आता है। वो शीतल को थप्पड़ मारता है और उसके साथ अपने संबंध तोड़ देता है। खुद को दोषी महसूस करती शीतल, जो वास्तव में राजू से प्यार करती है, खुद को मारने का फैसला करती है। हालांकि प्रतिद्वंद्वी मिल मालिकों का द्वारा उसका अपहरण किया जाता है और वो खुस उसे मारने का फैसला करते हैं। राजू आता है और उसे बचाता है। शीतल को अपने पति और परिवार के प्रति अपने व्यवहार के लिए पछतावा है। वह काजल को कंपनी का प्रबंध निदेशक बनाती है और काम करना बंद कर देती है। वो राजू के घर में खुशी से रहती है।

नामांकन और पुरस्कार

श्रीदेवी और रवीना टंडन को फ़िल्मफ़ेयर पुरस्कार में क्रमशः सर्वश्रेष्ठ अभिनेत्री और सर्वश्रेष्ठ सहायक अभिनेत्री के लिए नामांकन मिला।
फोरेंसिक कवक विज्ञान

कवक विज्ञान मशरूम, फफूंदी, नए नए साँचे, लाइकेन, और खमीर सहित कवक के सभी प्रकार के अध्ययन है। फोरेंसिक कवक विज्ञान आपराधिक जांच में इस्तेमाल होता है।
कवक विज्ञान, कवक के ज्ञात विकास दर का उपयोग कर साक्ष्य का पता लगाने प्रदान करने में, और लाशों का पता लगाने में से बार या मौत या घटनाओं का आकलन करने में प्रयोग किया जाता है।
कवक जैविक युद्ध में प्रयोग किया जाता है।
उत्कटासन

उत्कटासन - विधि

पैरों के पंजे भूमि पर टिके हुए हों तथा एड़ियों के ऊपर नितम्ब टिकाकर बैठ जाइए। दोनों हाथ घुटनों के ऊपर तथा घुटनों को फैलाकर एड़ियों के समानान्तर स्थिर करें।

उत्कटासन - लाभ

ब्रह्मचर्य के लिये उपयोगी है। बवासीर की निवृत्ति करता है।
थिया (ग्रह)

थिया (अंग्रेजी: Theia, यूनानी: Θεία), प्रारंभिक सौर प्रणाली में, एक अनुमानित प्राचीन ग्रह-द्रव्यमान वस्तु है, जो कि भीमकाय टक्कर परिकल्पना के अनुसार, 4.5 अरब साल पहले एक अन्य ग्रह-द्रव्यमान वस्तु गाया (प्रारंभिक पृथ्वी) के साथ टकराई थी। परिकल्पना के अनुसार थीया, मंगल ग्रह के आकार का एक पिंड था, जिसका व्यास लगभग 6,102 किमी (3,792 मील) था। कैलिफ़ोर्निया विश्वविद्यालय, लॉस एंजिल्स के भूगर्भ वैज्ञानिक एडवर्ड यंग ने अपोलो मिशनों 12, 15, और 17 द्वारा एकत्रित चट्टानों के विश्लेषण पर चित्रण करते हुए प्रस्तावित किया कि थिया, पृथ्वी के साथ टकराया था, जो एक पिछले सिद्धांत चमकदार प्रभाव के विपरीत है। टक्कर के मॉडल प्रकट करते हैं कि प्रारंभिक चंद्रमा के निर्माण के लिए, थिया का मलबा पृथ्वी के चारों ओर इकट्ठा हो गया था। टक्कर के बाद, थिया के मलबे से पृथ्वी के चारों ओर चमकीले वलय बन गए थे, जो वर्तमान में शनि ग्रह के वलय के समान प्रतीत होते थे। कुछ समय पश्चात, ये वलय पृथ्वी की रोश सीमा से बाहर निकाल गए तथा वलय में उपस्थित पिंडों के संगठन से चंद्रमा का निर्माण हुआ।
कुछ वैज्ञानिकों का मानना ​है कि कक्षा में उपस्थित मलबे से मूल रूप से दो चंद्रमाओं का गठन हुआ था जो बाद में एक ही चंद्रमा को बनाने के लिए विलय हो गए थे जिसे हम आज जानते हैं। थिया परिकल्पना यह भी बताती है कि चंद्रमा की अपेक्षा पृथ्वी का कोर क्यों बड़ा होगा: परिकल्पना के अनुसार, थिया की कोर और मैंटल, पृथ्वी की कोर के साथ मिश्रित है।

कक्षा

माना जाता है कि थिया की कक्षा पृथ्वी-सूर्य प्रणाली द्वारा प्रस्तुत L4 या L5 विन्यास में है, जहां यह रहेगी। उस स्थिति में, इसे संभवतः मंगल ग्रह के बराबर आकार के लिए बढ़ाया जाना होगा। संभवतः, शुक्र द्वारा गुरुत्वाकर्षण संबंधी परेशानियों ने अंततः इसे पृथ्वी के साथ टकराव की श्रंखला में डाल दिया होगा।

नाम

थिया को दैत्यनी थिया के नाम पर नामित किया गया था, जो यूनानी पौराणिक कथाओं में चंद्रमा की देवी सेलेन की मां थी, जो प्रारंभिक पृथ्वी के साथ थिया की टक्कर को समानान्तर करती है जो चंद्रमा के निरमा के लिए सिद्धांतित है।
एक वैकल्पिक नाम, ऑर्फीस, भी प्रयोग किया जाता है।
सलमान खान (शिक्षक)

प्रारंभिक जीवन और शिक्षा

सलमान खान का जन्म अमेरिका के लुइसियाना केमेटैरी में एक बंगाली परिवार में हुआ था। उनके पिता बारिसाल, बांग्लादेश से थे, और उनकी माँ मुर्शिदाबाद, पश्चिम बंगाल, भारत से थीं।  उन्होंने पब्लिक स्कूल ग्रेस किंग हाई स्कूल में भाग लिया, जहाँ, वे याद करते हैं, "कुछ सहपाठी जेल से बाहर आ गए थे और अन्य शीर्ष विश्वविद्यालयों के लिए बाध्य थे।" उन्होंने १ ९९ में वेलेडिक्टोरियन स्नातक किया। 
खान ने मैसाचुसेट्स इंस्टीट्यूट ऑफ टेक्नोलॉजी(एमआईटी) में भाग लिया, पाठ्यक्रम 6 ( इलेक्ट्रिकल इंजीनियरिंगऔर कंप्यूटर विज्ञान) में बैचलर ऑफ साइंसऔर मास्टर ऑफ साइंस कीडिग्री के साथ, और 1998 में पाठ्यक्रम 18 ( गणित) में एक और स्नातक की डिग्री प्राप्त की। अपने वरिष्ठ वर्ष में कक्षा अध्यक्ष थे। 
खान हार्वर्ड बिजनेस स्कूलसे बिजनेस एडमिनिस्ट्रेशन के मास्टर डिग्री भी हैं।

व्यवसाय

2002 में, खान PARCमें एक ग्रीष्मकालीन प्रशिक्षु थे। 2003 से 2009 के अंत तक, खान ने हेज फंडएनालिस्ट के रूप में कॉनफ़ेक्टिव कैपिटल मैनेजमेंट में काम किया।

खान अकादमी

2003 के अंत में, खान ने अपने चचेरे भाई, नादिया को गणितमें याहूका उपयोग करके इंटरनेट पर ट्यूशन देना शुरू किया !कामचोर नोटपैड। जब अन्य रिश्तेदारों और दोस्तों ने उसकी ट्यूशन मांगी, तो वह अपने ट्यूटोरियल को YouTube परले गयाजहाँ उसने १६ नवंबर २००६ को एक खाता बनाया। 
वीडियो-शेयरिंग वेबसाइट पर उनके शैक्षिक वीडियो की लोकप्रियता ने 2009 के अंत में खान को एक वित्तीय विश्लेषक केरूप में नौकरी छोड़ने के लिए प्रेरित किया। उन्होंने अपना ध्यान अपने YouTubeचैनल, खान अकादमी को विकसित करने में लगाया, जो करीबी दोस्त की सहायता से पूरे समय चला। जोश गेफनर। इसके परिणामस्वरूप खान को जॉन डेरेकी पत्नी एन डोर से प्रायोजन मिला। 
2018 तक, YouTube पर खान अकादमी के वीडियो 1.6 अरब से अधिक बार देखे गए थे।

व्यक्तिगत जीवन

खान ने चिकित्सक उमैमा मारवी से शादी की है। यह दंपति कैलिफोर्निया के माउंटेन व्यूमें अपने बच्चों के साथ रहता है।
X-रेटेड क्रिटिक्स संगठन

इतिहास

संगठन की स्थापना वर्ष 1984 में लॉस ऐन्जेलिस, न्यूयॉर्क शहर और फिलाडेल्फिया के लेखकों को जोड़कर हुई। एवीएन अवार्ड विजेता निर्माता व इतिहासकार जिम होलीडे X-रेटेड क्रिटिक्स संगठन के संस्थापक पिता माने जाते हैं।
प्रथम XRCO अवार्ड्स फरवरी 14, 1985, को हॉलीवुड जिले, लॉस एंजिल्स में दिए गये। 1991 तक, पुरस्कार समारोह हर साल वेलेंटाइन दिवस पर आयोजित किया जाता था।

संरचना

इसके सदस्यों में विस्तृत शृंखला के वयस्क प्रकाशनों और इंटरनेट साइटों के लेखक शामिल हैं। कई सदस्य इस व्यवसाय में पूर्णकालिक काम करते हैं; कुछ के पास फिल्म आलोचना अवधारण वाली विश्वविद्यालय डिग्री है।
कापर(II) कार्बोनेट

कापर (II) कार्बोनेट एक अकार्बनिक यौगिक है।
मोरेलगञ्ज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

मोरेलगंज उपजिला बांग्लादेश के दक्षिण-पश्चिमी भाग में, खुलना विभाग के बगेरहाट जिले में स्थित है।
यूरेशियाई स्तेपी

यूरेशियाई स्तेपी (Eurasian Steppe), जो महान स्तेपी भी कहलाती है, यूरेशिया के समशीतोष्ण कटिबन्ध क्षेत्र में विस्तृत एक विशाल स्तेपी घासभूमि और क्षुपभूमि क्षेत्र है। यह पश्चिम में पूर्वी यूरोप के मोल्दोवा देश से आरम्भ होकर युक्रेन, रूस, कज़ाख़स्तान, शिंजियांग और मंगोलिया से गुज़रता हुआ पूर्वी एशिया के मंचूरिया क्षेत्र तक फैला हुआ है। पूर्वी यूरोप के हंगरी देश में इसका एक अलग हुआ भाग भी है, जो पुस्ता कहलाता है।
लाह प्रथा

लाह प्रथा किसानों द्वारा समूह में फसल कटाई की एक प्रथा है। यह प्रथा राजस्थान के कुछ क्षेत्रों में प्रचलित है। जब कोई किसान बड़े भूभाग में बुआई करता है और फसल पक जाने पर वह अपने परिवार के साथ मिल कर भी फसल की कटाई एक साथ करने में असमर्थ होता है तब क्षेत्र के कुछ किसान मिल कर समूह में फसल की कटाई कर देते हैं, इसे लाह कहा जाता है। जब फसल पर प्राकृतिक या अन्य खतरा पैदा होता है तब भी किसान लाह यानी समूह में मिल कर कटाई करते हैं, ताकि कम समय में या तय समय में अधिक से अधिक कटाई कर फसल को बचाया जा सके।

इतिहास

माना जाता है कि जमींदारी प्रथा के समय किसान जितनी जमीन पर खेती करता था, उतनी जमीन उसकी मानी जाती थी। ऐसे में किसान अधिक जमीन पर खेती करता मगर फसल काटने के समय अकेले एक साथ कटाई करने में असमर्थ होता था, ऐसे में - २०-३० किसान मिल कर फसल काटते थे। जो बाद में लाह-प्रथा कहलाई। आगे चल कर मजदूर न मिलने या मजदूरी अधिक पड़ने पर एक दुसरे की मदद से कटाई जारी रही और यह प्रथा जीवित रही।
देवर

पति के छोटे भाई को देवर कहते हैं। कोई स्त्री अपने देवर की भाभी होती है। देवर की पत्नी को देवरानी कहा जाता है। पति के बड़े भाई को जेठ या भैंसुर कहते हैं।
चट्टा

चट्टा एक जाट गोत्र है।
कुंभाराम आर्य

कुंभाराम आर्य एक स्वतंत्रता सेनानी तथा पूर्व सीकर से सांसद हैं |
सिद्र की खाड़ी

सिद्र की खाड़ी जिसे सिर्त की खाड़ी भी कहा जाता है, लीबिया के उत्तर में स्थित एक जलनिकाय है जो वस्तुत: भूमध्य सागर का विस्तार है और लीबिया की उत्तरी सीमा का निर्धारण करता है। इस खाड़ी का विस्तार पश्चिम में मिस्रात से लेकर पूर्व में बेनग़ाज़ी तक है। इस खाड़ी का तट मुख्यत: मरुस्थल है जिस पर जगह जगह नमक के मैदान स्थित हैं। तट पर स्थित मुख्य पत्तन सिर्त है जिस पर सहारा मरुस्थल के रास्ते से होकर जाने वाले कई कारवां पड़ाव डालते हैं।
खाड़ी क्षेत्र की मुख्य आर्थिक गतिविधि टुना मछलियों को पकड़ना है पर स्पंज भी आर्थिक रूप से महत्वपूर्ण है।
चोर

उदाहरण

रात में घर का दरवाज़ा खुला रखने से चोर आने का डर लगा रहता है। भीड़ में अपने सामान का ध्यान रखे नहीं तो चोर चुरा सकता है

संबंधित शब्द

डाकू, लुटेरा, बदमाश,
डलास हवाई अड्डा

यह एक प्रमुख हवाई अड्डा हैं।
सेरछिप

भूगोल

सेरछिप 23.3°N 92.83°E निर्देशांकों पर स्थित है। इसकी समुद्र तल से औसत ऊँचाई ८८८ मीटर (२९१३ फ़ीट) मीटर है। यह दो प्रमुख नदियों कालादान तथा तुइकुम के मध्य बसा है। औसत वार्षिक दैनिक तापमान १५ °C से २७ °C के मध्य तथा वर्षा मध्यम स्तर की होती है।

अर्थशास्त्र

कृषि यहाँ का एक प्रमुख पेशा है। कालादान नदी के तट पर स्थित होने के कारण सेरछिप पत्तागोभी तथा सरसों के तेल के लिये पूरे मिज़ोरम में प्रसिद्ध है।

यातायात

सेरछिप अइज़ोल से पवन हंस हेलिकॉप्टर सेवा द्वारा जुड़ा है। सेरछिप सड़क मार्ग द्वारा सिलचर से राष्ट्रीय राजमार्ग ५४, अगरतला से राष्ट्रीय राजमार्ग ४० तथा इम्फाल से राष्ट्रीय राजमार्ग १५० द्वारा जुड़ा है। सेरछिप कस्बे में टैक्सी, ऑटोरिक्शा तथा निजी बसों के रूप में सार्वजनिक यातायात सुविधा उपलब्ध है।

धर्म

यहाँ का प्रमुख बहुसंख्यक धर्म ईसाई है, जो कि कुल जनसंख्या का ९५.४४% हैं। अन्य अल्पसंख्यक धर्म हिन्दू ३.४०%, मुस्लिम ०.७०%, बौद्ध ०.१४%, जैन ०.०३% तथा सिक्ख ०.०२% हैं। ०.२६% लोगों ने अपने धर्म का उल्लेख नहीं किया है।